BWG บวก 1.11% โบรกฯเล็งอัพเป้าใหม่ หลังคว้างานฟื้นฟูลำห้วยคลีตี้
BWG บวก 1.11% โบรกฯเล็งอัพเป้าใหม่ หลังคว้างานฟื้นฟูลำห้วยคลีตี้ โดย ณ เวลา 10.39 น. อยู่ที่ระดับ 1.82 บาท บวก 0.02 บาท หรือ 1.11% ด้วยมูลค่าซื้อขาย 54.91 ลบ.
18 ส.ค. 2560

ผู้สื่อข่าวรายงานว่า บริษัท เบตเตอร์ เวิลด์ กรีน จำกัด (มหาชน) หรือ BWG  ณ เวลา 10.39 น. อยู่ที่ระดับ 1.82 บาท บวก 0.02 บาท หรือ 1.11% ด้วยมูลค่าซื้อขาย 54.91 ลบ.

โดยบริษัทแจ้งว่าเป็นผู้ชนะการประกวดราคาจ้างเหมา ดำเนินโครงการฟื้นฟูลำห้วยคลิตี้ จากการปนเปื้อนสารตะกั่ว จ.กาญจนบุรี โดยมีมูลค่างาน 454.76 ล้านบาท ซึ่งการลงนามสัญญาว่าจ้างดังกล่าวจะดำเนินการหลังจากที่บริษัทได้รับหนังสือแจ้งจากกรมควบคุมมลพิษอย่างเป็นทางการ
ด้าน บล.เคจีไอ (ประเทศไทย) แนะเก็งกำไรหุ้น BWG โดยประเมินงานโครงการฟื้นฟูลำห้วยคลิตี้ จากการปนเปื้อนสารตะกั่วดังกล่าว เป็นงานที่มีอัตรากำไรสุทธิสูงราว 15-20% ทำให้โบรกเกอร์ มีโอกาสปรับเป้าหมายราคาขึ้นจากประเด็นดังกล่าว
ขณะที่ BWG มีแนวโน้มที่ผลการดำเนินงานไตรมาส 3/60 จะฟื้นตัวเมื่อเทียบจากไตรมาสก่อน จากธุรกิจโรงบำบัดน้ำเสียที่จะกลับมาทำงานได้เต็มไตรมาส หลังเริ่มกลับมาเดินเครื่องในช่วงเดือน พ.ค. และโรงไฟฟ้าขยะ ขนาด 8 เมกะวัตต์ (MW) เริ่มรับรู้รายได้ขายไฟในปลายไตรมาส 2/60
ด้านทางเทคนิค พิจารณาแนวต้าน 1.82 บาท หากผ่านได้จะเป็นการ Break เทรนด์ขาลง ขึ้นทดสอบแนวต้านถัดไปที่ 1.96 บาท ให้แนวรับ 1.78 บาท มีจุด Stop loss 1.72 บาท
 